Belica () je naselje u opštini Istok na Kosovu i Metohiji. Atar naselja se nalazi na teritoriji katastarske opštine Belica površine 1045 ha. U pisanim izvorima selo Belica se prvi put pominje 1485. godine, kada je rađen turski popis. Tada je imalo 25 srpskih domaćinstava. U selu se nalazi crkva Lazarica, kraj koje se na Vidovdan (28. juna) održava sabor. Stariji patron crkve je bio Sveti Đorđe. Crkva je verovatno podignuta u 14. veku. Potom je bila razorena, pa je obnavljana u 16, 17. i 18. veku. Stručna obnova izvršena je 1966-68. godine. Oko crkve su ostaci starog srpskog groblja. U albanskom delu sela su očuvani ostaci jednog crkvišta za koje se ne zna kome je bilo posvećeno i kada je crkva srušena.

Demografija 

Naselje ima albansku etničku većinu, do 1999. godine u selu je bilo oko 70% Srba.

Broj stanovnika na popisima:

 popis stanovništva 1948. godine: 388
 popis stanovništva 1953. godine: 419
 popis stanovništva 1961. godine: 529
 popis stanovništva 1971. godine: 586
 popis stanovništva 1981. godine: 566
 popis stanovništva 1991. godine: 494

Naselja na Kosovu
Opština Istok